I så fall er Apple i hardt vær.

I natt norsk tid ble det kjent at nakenbilder av en rekke Hollywood-kjendiser ble lekket og lagt ut på den beryktede «alt er lov»-oppslagstavla 4Chan.

Ikke bekreftet

Den anonyme brukerne påstår at bildene er stjålet fra kjendisenes iCloud-kontoer.

Foreløpig har verken iCloud selv eller uavhengige sikkerhetseksperter bekreftet at dette er tilfelle.

Komplett liste

Men flere internasjonale medier (blant dem Mashable og Daily Mirror) har fått tak det de mener er en komplett liste over de ca. 100 kjendisene.

Denne listen skal etter sigende stamme fra iCloud.

Blant navnene på listen er Rihanna, Lea Michele, Aubrey Plaza, Candice Swanepoel, Hillary Duff, Kaley Cuoco, Kim Kardashian, Selena Gomez, Vanessa Hudgens, Kate Bosworth, Victoria Justice, Emily Browning, Jenny McCarthy og Kate Upton.

Både falske og ekte

Enkelte av kjendisene (som Jennifer Lewrence og Mary Elizabeth Winstead), bekrefter at bildene er ekte.

– Dette er bilder jeg og mannen min tok privat hjemme for noen år siden. Håper dere føler dere bra, tvittrer Winstead, som er blant annet er kjent for å ha spilt datteren til John McClane (Bruce Willis) i de to siste «Die Hard»-filmene.

Andre, som Victoria Justice og Ariana Grande, sier gjennom sine agenter at bildene av dem er falske.

Ubeleilig tidspunkt

Flere spør seg nå om Apples nettlagringstjeneste virkelig er sikker, og om brukerne trygt kan legge private filer der.

Om opplysningene fra de angivelige hackerne skulle vise seg å stemme, står Apple trolig overfor en oppvask av historiske dimensjoner.

Saken kommer svært ubeleilig, siden Apple skal ha sitt store PR-jippo i hjembyen Cupertino den 9. september der de etter alt å dømme lanserer både iPhone 6 og mange andre nye produkter.

Flere saker

Både Apple selv og uavhengige sikkerhetseksperter har påpekt at iCloud teknisk har like god eller bedre sikkerhet sammenlignet med konkurrenter som Onedrive og Dropbox,

Likevel har det skortet på beskyttelse mot «sosial hacking».

Det siste toppet seg med den såkalte Matt Honan-saken i 2012, der en journalist i den amerikanske teknologipublikasjonen Wired opplevde at nærmest helt livet hans ble eksponert gjennom godtroenhet fra Apples side.

Saken førte til at både Apple og Amazon (som ble eksponert indirekte) skjerpet rutinene.

Også i Norge

Også i Norge har iCloud vært gjenstand for en hackerskandale.

I fjor sommer innrømmet bystyrerepresentanten Tor Johannes Helleland i Drammen at han hadde brutt seg inn på flere iCloud-kontoer og spredt private nakenbilder på et pornonettsted.

I april i år ble Helleland dømt til 60 dagers fengsel (30 av dem ubetinget) for forholdet.

Kilder:

BBC

Mashable

Daily Mirror

Buzzfeed